Vido de Het Steen frumatene

Vido de Het Steen frumatene aŭ Kastelo Het Steen kun ĉasisto aŭ simple Het Steen, estas pentraĵo de la flandra pentristo Petro Paŭlo Rubens. Li estis farita ĉirkaŭ 1636. Temas pri olepentraĵo, 131.2 centimetrojn alta kaj 229.2 cm larĝa. Aktuale ĝi konserviĝas en la Nacia Galerio de Londono (Britio).

Malofta ekzemplo de verko pentrita por la propra plezuro de la artisto prefere ol por mendo, ĝi montras vidon de la bieno Het Steen apud Bruselo, kiun Rubens akiris en 1635, lokita en fru-matena aŭtuna pejzaĝo. Li komence intencis krei multe pli malgrandan pentraĵon fokusantan sur la domo, uzante tri malgrandajn kverkajn tabulojn, verŝajne rezervotajn el lia studio, sed dum la koncepto disvolviĝis, dek sep pliaj paneloj estis aldonitaj.

La bildo montras tre specifan komponaĵon kun dekstra duono tre hela kun bela ĉielo supre kaj ampleksa pejzaĝo malsupre kun scenoj de bovobredado eĉ kun melkistino ĝis eĉ apudaj birdoj en la malsupra angulo. La ĉefaj motivaj scenoj tamen estas en pli malhela maldekstra duoono, kun la kastelo inter arboj en la supra kvarono kaj du scenoj en la malsupra kvarono, nome ĉaro de brutobredistoj kaj ĉasisto kun ĉashundo kiuj gvatas kio ŝajnas areto da perdrikoj fakte en la dekstra duono, do kiel ĉarniro inter ambaŭ duonoj.

La pentraĵo influis artistojn kiel John Constable dum lia periodo laboranta por Sir George Beaumont, kiu tiam posedis la pentraĵon kaj poste donacis ĝin al la Nacia Galerio en 1823. La pentraĵo estas rimarkinda pro prezentado de la unua konvinka arta bildigo de skombreca ĉielo.

Kategorio:Pentraĵoj de la 17-a jarcento
Kategorio:Petro Paŭlo Rubens
Kategorio:Pentraĵoj de Petro Paŭlo Rubens